RADA EURÓPSKEJ ÚNIE				V Bruseli 12. mája 2004 

Medziinštitucionálny spis:					9479/04 
2004/0094 (ACC)

								TRANS 195
								MAR 81
								AVIATION 109
								RECH 91
								ISR 6

OZNÁMENIE
Odosielateľ:		Generálny sekretariát
Príjemca:		Výbor stálych zástupcov
Číslo návrhu Cion:	8926/04 TRANS 178 MAR 66 AVIATION 102 RECH 82 ISR 5
Vec:			DOHODA O CIVILNOM GNSS MEDZI EÚ A IZRAELOM
Návrh pre rozhodnutie Rady o podpísaní v mene spoločenstva Dohody o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a štátom Izrael

1.	Komisia prerokovala Dohodu o civilnom GNSS so štátom Izrael na základe rokovacích smerníc, vypracovaných Radou 16. januára 2004. Dňa 23. apríla 2004, po ukončení rokovaní a parafovaní dohody európskou a izraelskou stranou v Jeruzaleme 17. marca 2004, Komisia predložila návrh na podpísanie uvedenej Dohody medzi Európskym spoločenstvom a jeho členskými štátmi a štátom Izrael.

2.	Pracovná skupina pre dopravu – Intermodálne otázky a siete, konajúca ako špeciálny výbor GALILEO, vydala 11. mája 2004 pozitívne stanovisko o výsledku rokovaní, a vzala na vedomie želanie európskej aj izraelskej strany čo najskôr podpísať dohodu.1 

3.	Vyzýva COREPER, aby navrhol Rade:

	-	aby schválila výsledok rokovaní, predložený Komisiou;

-	aby rozhodla o podpísaní Dohody, ak bude uzatvorená, uverejnenej po právnych a jazykových úpravách v 9781/04 TRANS 196 MAR 82 AVIATION 110 RECH 92 ISR 7 (rozhodnutie o podpísaní) a 9782/04 TRANS 197 MAR 83 AVIATION 111 RECH 93 ISR 8 (text dohody);
 
-	aby rozhodla v súlade s článkom 170 Zmluvy o ES, v spojení s prvou vetou prvého pododseku jej článku 300 (3), že Dohoda bude po podpísaní prekonzultovaná s Európskym parlamentom.

__________________  

ROZHODNUTIE RADY

z

o podpísaní v mene spoločenstva Dohody o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a štátom Izrael

RADA EURÓPSKEJ ÚNIE

so zreteľom na Zmluvu o založení Európskeho spoločenstva, najmä na jej články 133 a 170, v spojení s prvou vetou prvého pododseku jej článku 300(2),

so zreteľom na návrh Komisie,

keďže:

(1)	16. januára 2004 Rada a predstavitelia vlád členských štátov, ktorí sa zišli v rámci zasadnutia Rady, poverili Komisiu, aby otvorila rokovania o Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a štátom Izrael na druhej strane, a určili rokovacie smernice na tento účel;

(2)	tieto rokovania boli úspešné a Dohoda bola parafované Komisiou 17. marca 2004;

(3)	obsah Dohody je v súlade s rokovacími smernicami a preto by mala byť podpísaná, ak bude uzatvorená, počas vykonania príslušných  ústavných a inštitucionálnych postupov;

ROZHODLA TAKTO:

Článok 1

Podpísanie Dohody o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a štátom Izrael sa týmto schvaľuje v mene spoločenstva, v súlade s rozhodnutím Rady, týkajúcim sa uzatvorenia uvedenej Dohody.

Text Dohody je priložený k tomuto rozhodnutiu*. 

Článok 2

Predseda Rady sa týmto poveruje, aby určil osobu alebo osoby, ktoré budú oprávnené podpísať Dohodu v mene spoločenstva, ak bude uzatvorená. 

V Bruseli, 

									za Radu
									predseda

___________  
Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a štátom Izrael

EURÓPSKE SPOLOČENSTVO ďalej len „Spoločenstvo“

a

BelgiCKé KRÁĽOVSTVO,
ČESKÁ RepubliKA,
DÁNSKe KRÁĽOVSTVO,
SPOLKOVÁ RepubliKA NEMECKO,
RepubliKA EstÓNSKO,
HelÉNSKA RepubliKA,
ŠPANIELSKe KRÁĽOVSTVO,
FrAncÚZSKA RepubliKA,
ÍRSKO,
TalianSKA RepubliKA,
RepubliKA Cyprus,
RepubliKA LOtYŠSKO,
RepubliKA LitVa,
LuxemburSKe VEĽKOVOJVODSTVO,
MAĎARSKá REPUBLIKA,
RepubliKA Malta,
HOLANDSKé KRÁĽOVSTVO,
RAKÚSKa spolková RepubliKA,
POĽSKá RepubliKA,
PortugALSKÁ RepubliKA,
RepubliKA SlovInSKO,
slovENSKÁ RepubliKA,
FÍnSKa RepubliKA,
ŠVÉDSKe KRÁĽOVSTVO,
SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

Zmluvné strany Zmluvy o založení Európskeho spoločenstva, ďalej uvádzané ako "členské štáty", na jednej strane

a

ŠTÁT IZRAEL, ďalej uvádzaný aj ako "Izrael", na druhej strane,

ďalej uvádzané ako "zmluvné strany",

VZHĽADOM na spoločný záujem na rozvoji globálneho navigačného satelitného systému pre civilné použitie,

UZNÁVAJÚC  význam systému GALILEO ako príspevku k navigačnej a informačnej infraštruktúre v Európe a Izraeli,

UZNÁVAJÚC pokročilý stav satelitných navigačných činností Izraela,

VZHĽADOM NA zvýšený rozvoj aplikácií GNSS v Izraeli, Európe a ostatných častiach sveta;

ŽELAJÚC SI posilniť spoluprácu medzi Izraelom a spoločenstvom, a berúc do úvahy Európsko-stredomorskú dohodu o založení združenia medzi Európskymi spoločenstvami a ich členskými štátmi na jednej strane a štátom Izrael na druhej strane1, ktorá nadobudla platnosť 1. júna 2000,

SA DOHODLI TAKTO:

ČLÁNOK 1

Cieľ dohody

Cieľ dohody je povzbudiť, uľahčiť a posilniť spoluprácu medzi zmluvnými stranami v rámci európskeho a izraelského príspevku k civilného globálneho navigačného satelitného systému (GNSS). 

ČLÁNOK 2

Definície

 Pre účely tejto dohody:

"Rozšírenie" sú regionálne alebo miestne mechanizmy, napríklad Európsky geostacionárny 

navigačný systém (EGNOS). Poskytujú užívateľom satelitných navigačných a časovacích signálov vstupné informácie okrem tých, ktoré pochádzajú z hlavnej (-ých) používanej (-ých) konštelácie (-ií), a ďalšie pásmové/pseudopásmové vstupy alebo korekcie alebo zlepšenia existujúcich pseudopásmových vstupov.  Tieto mechanizmy umožňujú užívateľom dosiahnuť lepší výkon, napríklad väčšiu presnosť, dostupnosť, integritu a spoľahlivosť. 

"GALILEO" je autonómny civilný európsky globálny satelitný navigačný a časovací systém pod civilnou kontrolou pre poskytovanie služieb GNSS, navrhnutých a vyvinutých spoločenstvom a jeho členskými štátmi. Prevádzkovaním systému GALILEO môže byť poverený súkromný subjekt. GALILEO plánuje jednu alebo niekoľko služieb na otvorené, komerčné a bezpečnostné účely. 

"Miestne prvky GALILEO" sú miestne mechanizmy, ktoré poskytujú užívateľom satelitných navigačných a časovacích  signálov GALILEO vstupné informácie okrem tých, ktoré pochádzajú z hlavnej používanej konštelácie. Miestne prvky môžu byť rozmiestnené za účelom zvýšenia výkonnosti okolo letísk, morských prístavov a v mestskom alebo inom geograficky náročnom prostredí. GALILEO poskytne generické modely pre miestne prvky.

"Globálne navigačné, navádzacie a časovacie zariadenie"  je každé zariadenie civilného koncového užívateľa, určené na vysielanie, prijímanie alebo spracovanie satelitných navigačných alebo časovacích signálov, poskytovanie služby alebo prácu s regionálnym rozšírením. 

"Regulačné opatrenie" je každý zákon, predpis, pravidlo, postup, rozhodnutie, administratívne opatrenie alebo podobné opatrenie zmluvnej strany. 

"Interoperabilita" je na úrovni užívateľa situácia, keď prijímač duálneho systému môže používať signály z dvoch systémov súčasne a dosiahnuť rovnaký alebo lepší výkon ako pomocou jediného systému. 

"Duševné vlastníctvo" bude mať význam uvedený v článku 2 Dohovoru o založení Svetovej organizácie duševného vlastníctva" danej v Štokholme 14. júla 1967.

"Zodpovednosť" je zákonná povinnosť osoby alebo právneho subjektu  nahradiť škodu, spôsobenú inej osobe alebo inému právnemu subjektu, v súlade so špecifickými právnymi princípmi a predpismi. Táto povinnosť môže byť predpísaná v dohode (zmluvná zodpovednosť) alebo v právnej norme (nezmluvná zodpovednosť). 

"Klasifikovaná informácia" je oficiálna informácia, ktorá vyžaduje ochranu v záujme národnej obrany alebo zahraničných vzťahov zmluvných strán, a je klasifikovaná v súlade s ich platnými zákonmi a predpismi. Pre Európsku úniu predpisy sú obsiahnuté v rozhodnutí Rady 2001/264/ES z 19. marca 2001, ktorým sa schvaľujú bezpečnostné predpisy Rady1. 

ČLÁNOK 3

Princípy spolupráce

Zmluvné strany sa dohodli, že budú uplatňovať nasledujúce princípy pre spoločné činnosti,  na ktoré sa vzťahuje táto dohoda:

1.	Vzájomný prospech, vychádzajúci z celkovej rovnováhy práv a povinností, vrátane príspevkov.

2.	Partnerstvo v programe GALILEO v súlade s postupmi a predpismi, ktorými sa riadi spravovanie systému GALILEO.

3.	Vzájomné príležitosti zúčastňovať sa na spoločných činnostiach v rámci európskych a izraelských projektov GNSS pre civilné použitie.

4.	Včasná výmena informácií, ktoré môžu ovplyvniť spoločné činnosti.

5.	Dostatočná ochrana práv duševného vlastníctva, uvedených v článku 8 ods. 3 tejto dohody.

ČLÁNOK 4

Rozsah spoločných činností

1.	Sektory pre spoločné činnosti v satelitnej navigácii a časovaní sú: vedecký výskum, priemyselná výroba, vzdelávanie, aplikácia, rozvoj aplikácií, služieb a trhu, obchod, problémy rádiového frekvenčného spektra, problémy integrity, normalizácia a certifikácia, a bezpečnosť. Zmluvné strany môžu upraviť tento zoznam problémov rozhodnutím spoločného riadiaceho výboru, vytvoreného podľa článku 14 tejto dohody.

2.	Rozšírenie spolupráce, ak oň požiadajú zmluvné strany, na:

2.1.	technológie a prvky citlivé na systém GALILEO v zmysle dohody medzi EÚ, členskými štátmi EÚ a ESA, MTCR a WASSENAAR,  nariadenia o kontrole vývozu, ako aj kryptografické a významné technológie a prvky informačnej bezpečnosti.

2.2.	architektúru bezpečnosti systému GALILEO (vesmírne, pozemné  a užívateľské segmenty),

2.3.	bezpečnostno-kontrolná charakteristika globálnych segmentov systému GALILEO,

2.4.	verejné regulované služby vo fáze ich definovania, vývoja, implementácie, skúšok a hodnotenia a prevádzky (riadenia a používania), ako aj

2.5.	výmenu klasifikovaných informácií, týkajúcich sa satelitnej navigácie a systému Galileo

bude predmetom samostatnej dohody, uzatvorenej medzi zmluvnými stranami.

3.	Táto dohoda neovplyvní uplatňovanie legislatívy Európskeho spoločenstva, ktorou sa vytvára spoločný podnik GALILEO a jeho inštitucionálna štruktúra, alebo ktorou sa vytvára nástupnícky subjekt spoločného podniku GALILEO. Táto dohoda neovplyvňuje ani platné zákony, predpisy a postupy, ktorými sa vykonávajú dohody o nešírení (jadrových zbraní?) a vývozná kontrola pre prvky s dvojakým použitím, a národné domáce opatrenia, týkajúce sa bezpečnosti a kontrol nehmotných prevodov technológie. 

ČLÁNOK 5

Formy spoločných činností

1.	V súlade so svojimi platnými regulačnými opatreniami zmluvné strany budú podporovať v najširšom možnom rozsahu spoločné činnosti podľa tejto dohody s cieľom poskytnúť porovnateľné príležitosti pre účasť na svojich činnostiach v sektoroch, uvedených v článku 4.

2.	Zmluvné strany súhlasia, že vykonajú spoločné činnosti, uvedené v článkoch 6 až 13 tejto dohody.

ČLÁNOK 6

Rádiové frekvenčné spektrum

1.	Budujúc na predchádzajúcich úspechoch, dosiahnutých v rámci Medzinárodnej telekomunikačnej únie, zmluvné strany súhlasia, že budú pokračovať v spolupráci a ďalej sa navzájom podporovať v otázkach rádiového frekvenčného spektra.

2.	V tejto súvislosti zmluvné strany budú podporovať pridelenie dostatočnej frekvencie pre GALILEO, aby zabezpečili dostupnosť služieb GALILEO v prospech užívateľov na celom svete, najmä v Izraeli a v spoločenstve. 

3.	Zmluvné strany okrem toho uznávajú význam ochrany rádionavigačného spektra pred rozvrátením a rušením. Za týmto účelom identifikujú zdroje rušenia a budú hľadať vzájomne prijateľné riešenia s cieľom potláčať toto rušenie.

4.	Zmluvné strany súhlasia, že poveria výbor podľa článku 14, aby definoval vhodný mechanizmus, ktorý zabezpečí efektívne kontakty a spoluprácu v tomto sektore.

5.	Nič v tejto dohode nebude interpretované ako výnimka z platných ustanovení Medzinárodnej telekomunikačnej únie, vrátane rádiokomunikačného poriadku ITU.

ČLÁNOK 7

Vedecký výskum

Zmluvné strany budú podporovať spoločné výskumné činnosti v oblasti GNSS prostredníctvom európskych a izraelských výskumných programov, vrátane Rámcového programu Európskeho spoločenstva pre výskum a vývoj, a výskumných programov Európskej agentúry pre výskum vesmír, Ministerstva vedy a technológie Izraela a Ministerstva priemyslu, obchodu a práce Izraela.

Spoločné výskumné činnosti by mali prispieť k plánovaniu budúceho rozvoja GNSS pre civilné použitie.

Zmluvné strany súhlasia, že poveria výbor podľa článku 14, aby definoval vhodný mechanizmus, zameraný na zabezpečenie efektívnych kontaktov a účasti na výskumných programoch.

ČLÁNOK 8

Priemyselná spolupráca

1.	Zmluvné strany budú povzbudzovať a podporovať spoluprácu medzi priemyselnými odvetviami oboch strán, aj prostredníctvom spoločných podnikov a izraelskej účasti na relevantných európskych priemyselných združeniach, ako aj európskej účasti na relevantných izraelských priemyselných združeniach, s cieľom vytvoriť systém GALILEO, ako aj podporovať používanie a rozvoj aplikácií a služieb GALILEO.

2.	Bude vytvorená spoločná poradná skupina pre priemyselnú spoluprácu, podliehajúca riadiacemu výboru, ustanovenému podľa článku 14, s cieľom preskúmať a riadiť spoluprácu pri výrobe satelitov, zavádzaní  služieb, budovaní pozemných staníc a vývoji aplikácií.

3.	Aby uľahčili priemyselnú spoluprácu, zmluvné strany poskytnú a zabezpečia dostatočnú a skutočnú ochranu práv duševného, priemyselného a obchodného vlastníctva v oblastiach a sektoroch, dôležitých pre rozvoj a prevádzkovanie systému Galileo/EGNOS, v súlade s najvyššími medzinárodnými normami, vrátane efektívnych prostriedkov presadzovania  týchto noriem. 

4.	Vývoz Izraela do tretích krajín citlivých prvkov, špeciálne vyvinutých a financovaných programom GALILEO, bude musieť byť predložený na predchádzajúce schválenie kompetentným bezpečnostným orgánom GALILEO, ak tento orgán odporučil, aby tieto prvky boli predmetom vývozného povolenia v súlade s platnými regulačnými opatreniami.  Každá osobitná dohoda, uvedená v článku 4 ods. 2 Dohody, vytvorí aj vhodný mechanizmus, ktorý umožní Izraelu odporučiť možné prvky, ktoré budú podliehať vývoznému povoleniu. 

5.	Zmluvné strany budú podporovať upevňovanie vzťahov medzi Ministerstvom priemyslu, obchodu a práce Izraela, Ministerstvom vedy a technológie Izraela, Izraelskou agentúrou pre výskum vesmíru a Európskou agentúrou pre výskum vesmíru s cieľom prispieť k cieľom Dohody.

ČLÁNOK 9

Rozvoj obchodu a trhu

1.	Zmluvné strany budú podporovať obchod a investície do európskej a izraelskej satelitnej navigačnej infraštruktúry, zariadení, miestnych prvkov GALILO a aplikácií.

2.	Za týmto účelom zmluvné strany zvýšia úroveň verejného povedomia, pokiaľ ide o satelitné navigačné činnosti GALILEO, určia možné prekážky rastu aplikácií GNSS a prijmú potrebné opatrenia, aby uľahčili tento rast.

3.	S cieľom identifikovať a efektívne reagovať na potreby užívateľov, spoločenstvo a Izrael zvážia vytvorenie spoločného fóra užívateľov GNSS.

4.	Táto dohoda neovplyvní práva a povinnosti zmluvných strán v rámci Svetovej obchodnej organizácie, príslušné vývozné kontrolné predpisy, príslušnú legislatívu Európskeho spoločenstva o kontrole vývozu prvkov a technológií s dvojakým použitím,  ustanovenia prijaté v rámci Zmluvy o Európskej únii, týkajúce sa kontroly technickej pomoci, týkajúcej sa niektorých vojenských koncových užívateľov, príslušné medzinárodné listiny, napr. Haagske predpisy o obchodovaní s balistickými strelami a súvisiacu legislatívu členských štátov EÚ a Izraela.

ČLÁNOK 10

Normy, certifikácia a regulačné opatrenia

1.	Zmluvné strany uznávajú hodnotu (význam?) koordinácie prístupov na medzinárodných normalizačných a certifikačných fórach, týkajúcich sa globálnych satelitných navigačných služieb. Zmluvné strany budú spoločne podporovať najmä vývoj noriem GALILEO a ich uplatňovanie na celom svete, zdôrazňujúc interoperabilitu s ostatnými systémami GNSS.

Jedným z cieľov koordinácie je podporovať široké a inovatívne používanie služieb GALILEO na otvorené, komerčné a bezpečnostné účely ako svetovú navigačnú a časovaciu normu. Zmluvné strany súhlasia, že vytvoria priaznivé podmienky pre vývoj aplikácií GALILEO.

2.	V dôsledku toho, aby podporili a splnili ciele tejto dohody, zmluvné strany budú v prípade potreby spolupracovať na všetkých záležitostiach GNSS, ktoré vzniknú najmä v Medzinárodnej organizácii civilného letectva, Medzinárodnej námornej organizácii a Medzinárodnej telekomunikačnej únii.

3.	Na dvojstrannej úrovni zmluvné strany zabezpečia, aby opatrenia, týkajúce sa technických noriem, certifikačných a licenčných požiadaviek a postupy, týkajúce sa GNSS, netvorili zbytočné prekážky obchodu. Domáce požiadavky budú vychádzať z objektívnych, nediskriminačných, vopred určených transparentných kritérií.

4.	Na úrovni expertov zmluvné strany majú v úmysle organizovať spoluprácu a výmeny prostredníctvom výboru podľa článku 14 o normách, platných pre kódy signálov, navigáciu, pozemné prijímacie zariadenia a bezpečnosť navigačných aplikácií. Okrem toho zmluvné strany budú podporovať účasť izraelských zástupcov v európskych normalizačných organizáciách.

ČLÁNOK 11

Rozvoj globálnych a regionálnych pozemných rozširovacích systémov GNSS

1.	Interoperabilita globálnych a regionálnych pozemných satelitných navigačných systémov zvyšuje kvalitu služieb, dostupných užívateľom.  Zmluvné strany budú spolupracovať s cieľom definovať a implementovať architektúry pozemných systémov,  poskytujúce optimálnu záruku integrity systému GALILEO a kontinuity služieb GALILEO.

2.	Za týmto účelom zmluvné strany budú spolupracovať na regionálnej úrovni pri zavádzaní a budovaní pozemného regionálneho rozširovacieho systém, vychádzajúceho zo systému GALILEO v Izraeli. Tento regionálny systém by mal poskytovať služby regionálnej integrity okrem tých, ktoré systém GALILEO poskytuje globálne. Ako východisko zmluvné strany potvrdzujú rozhodnutie o vytvorení Stanicu pre monitorovanie regionálnej integrity  v Izraeli s cieľom zlepšiť budúce rozšírenie systému EGNOS v regióne. 

3.	Na miestnej úrovni zmluvné strany budú uľahčovať rozvoj miestnych prvkov systému GALILEO.

ČLÁNOK 12

Bezpečnosť

1.	Zmluvné strany sú presvedčené  potrebe chrániť globálne navigačné satelitné systémy pred zneužitím, rušení, rozvrátením a nepriateľskými aktmi.

2.	Zmluvné strany prijmú všetky vykonateľné opatrenia, aby zabezpečili kontinuitu a bezpečnosť satelitných navigačných služieb a súvisiacej infraštruktúry na svojich územiach.

3.	Zmluvné strany uznávajú, že spolupráca pre zaistenie bezpečnosti systému a služieb GALILEO je dôležitým spoločným cieľom.

4.	Zmluvné strany preto vytvoria vhodný konzultačný kanál, ktorý sa bude zaoberať bezpečnostnými problémami GNSS. Tento anál bude používaný pre zabezpečenie kontinuity služieb GNSS.

Praktické opatrenia a postupy budú definované medzi kompetentnými bezpečnostnými orgánmi oboch zmluvných strán.

ČLÁNOK 13

Zodpovednosť a úhrada nákladov

Zmluvné strany budú spolupracovať, ak to bude potrebné, s cieľom definovať a zaviesť režim zodpovednosti a postupy pre umorovanie nákladov, aby uľahčili poskytovanie civilných služieb GNSS. 

ČLÁNOK 14

Mechanizmus spolupráce

1.	Koordináciu a uľahčovanie spoločných činností v rámci tejto dohody bude zabezpečovať za Izrael vláda štátu Izrael, a za spoločenstvo a jeho členské štáty Európska komisia. 

2.	V súlade s cieľom v článku 1 tieto dva subjekty  vytvoria riadiaci výbor pre GNSS, ďalej uvádzaný ako „výbor“, pre riadenie tejto dohody. Tento výbor bude zložený z oficiálnych zástupcov každej zmluvnej strany a vypracuje svoj vlastný rokovací poriadok.  

Funkcie riadiaceho výboru zahŕňajú:

2.1	Podporovať, predkladať odporúčania a  vykonávať dozor nad jednotlivými spoločnými činnosťami, uvedenými v článkoch 4 až 13 Dohody;

2.2	Radiť zmluvným stranám o spôsoboch prehĺbenia a zlepšenia spolupráce v súlade s princípmi, uvedenými v tejto dohode;

2.3	Kontrolovať efektívne fungovanie a plnenie tejto dohody. 

3.	Výbor bude zasadať spravidla raz za rok. Schôdze sa budú konať striedavo v spoločenstve a v Izraeli. Ďalšie schôdze môžu byť usporiadané na žiadosť ktorejkoľvek zmluvnej strany. 

Náklady, ktoré vzniknú výboru alebo v jeho mene, uhradí zmluvná strana, na ktorej členov sa vzťahujú. Náklady okrem  nákladov na cestu a ubytovanie, ktoré priamo súvisia so schôdzami výboru, uhradí hostiteľská zmluvná strana.  Výbor môže ustanoviť spoločné technické pracovné skupiny pre špecifické témy, ak to zmluvné strany považujú za potrebné. 

4.	V súlade s platnou legislatívou Európskeho spoločenstva zmluvné strany vítajú účasť príslušného izraelského subjektu v spoločnom podniku Galileo (SP), ako aj vo všetkých nástupníckych subjektoch, vytvorených spoločenstvom v súlade s jeho platnými postupmi. 

ČLÁNOK 15

Financovanie

1.	Výška a spôsob úhrady izraelského príspevku na program GALILEO prostredníctvom spoločného podniku Galileo budú predmetom osobitnej dohody, ktorá bude uzatvorená v súlade s inštitucionálnymi ustanoveniami platnej legislatívy Európskeho spoločenstva. 

2.	Voľný pohyb tovarov, osôb, služieb a kapitálu bude platiť pre programy spolupráce zmluvných strán v rámci tejto dohody v súlade s Európsko-stredomorskou dohodou o založení združenia medzi Európskymi spoločenstvami a ich členmi na jednej strane a štátom Izrael na druhej strane. 

3.	Bez dopadu na odsek 2, ak špecifické programy spolupráce jednej zmluvnej strany poskytujú prostriedky účastníkom druhej zmluvnej strany, a tieto prostriedky umožňujú nákup zariadení, zmluvné strany zabezpečia, aby neboli uložené žiadne clá za prevod týchto zariadení z jednej zmluvnej strany na účastníkov druhej zmluvnej strany, v súlade so zákonmi a predpismi uplatniteľnými na územiach každej zmluvnej strany. 

ČLÁNOK 16

Výmena informácií

1.	Zmluvné strany vytvoria administratívne postupy a informačné miesta (kancelárie?), aby zabezpečili konzultácie a efektívne uplatňovanie ustanovení tejto dohody.

2.	Zmluvné strany budú podporovať ďalšie výmeny informácií, týkajúcich sa satelitnej navigácie, medzi inštitúciami a podnikmi oboch strán. 

ČLÁNOK 17

Konzultácie a riešenie sporov

1.	Zmluvné strany budú urýchlene konzultovať na žiadosť ktorejkoľvek zmluvnej strany o každej otázke, ktorá vyplynie z interpretácie alebo uplatňovania tejto dohody. Všetky spory, týkajúce sa interpretácie alebo uplatňovania tejto dohody, budú riešené priateľskými konzultáciami medzi zmluvnými stranami. 

2.	Odsek 1 nebude brániť zmluvným stranám v použití riešenia sporu podľa Dohody o WTO.  

ČLÁNOK 18

Nadobudnutie platnosti a ukončenie

1.	Po podpísaní zmluvnými stranami táto dohoda nadobudne platnosť v deň, keď zmluvné strany sa navzájom informovali o vykonaní svojich vnútorných postupov, potrebných pre  nadobudnutie platnosti tejto dohody. 

2.	Ak nie je ustanovené inak, ukončenie tejto dohody neovplyvní platnosť alebo trvanie žiadnej z dohôd alebo iné špecifické práva a povinnosti, ktoré z nej vyplývajú. 

3.	Táto dohoda môže byť zmenená vzájomnou dohodou zmluvných strán písomnou formu. Každá zmena nadobudne platnosť v deň, keď si zmluvné strany vymenia diplomatické nóty,  ktorými sa budú navzájom informovať, že boli vykonané ich interné postupy, potrebné pre nadobudnutie platnosti tejto dohody. 

4.	Táto dohoda zostane v platnosti počas obdobia piatich rokov odo dňa nadobudnutia platnosti. Potom bude automaticky predĺžená vždy o ďalšie päťročné obdobie, ak zmluvná strana neoznámi druhej strane písomne aspoň tri mesiace pred uplynutím príslušného päťročného obdobia svoj úmysel nepredĺžiť Dohodu.  

5.	Táto dohoda môže byť ukončená kedykoľvek na základe jednoročnej písomnej výpovede. 

Táto dohoda je vyhotovená dvojmo v českom, dánskom, holandskom, anglickom, estónskom, fínskom, francúzskom, nemeckom, gréckom, maďarskom, talianskom, lotyšskom, litovskom, maltézskom, poľskom, portugalskom, slovenskom, slovinskom, španielskom, švédskom a hebrejskom jazyku. 

Angličtina a hebrejčina budú autentické jazyky.